Komission asetus (EY) N:o 1929/2000, annettu 12 päivänä syyskuuta 2000, maaseudun kehittämistukea koskevista siirtymäsäännöistä annetun asetuksen (EY) N:o 2603/1999 muuttamisesta neuvoston asetuksen (ETY) N:o 2078/92 mukaisesti tehtyjen maatalouden ympäristösitoumusten muuttamisen osalta



Virallinen lehti nro L 231 , 13/09/2000 s. 0005 - 0005



Komission asetus (EY) N:o 1929/2000, annettu 12 päivänä syyskuuta 2000, maaseudun kehittämistukea koskevista siirtymäsäännöistä annetun asetuksen (EY) N:o 2603/1999 muuttamisesta neuvoston asetuksen (ETY) N:o 2078/92 mukaisesti tehtyjen maatalouden ympäristösitoumusten muuttamisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 53 artiklan 1 kohdan, sekä katsoo seuraavaa: (1) Nykyisen lainsäädännön mukaan neuvoston asetuksen (ETY) N:o 2078/92(2), sellaisena kuin se on viimeksi muutettuna komission asetuksella (EY) N:o 2772/95(3), mukaisesti tehtyä maatalouden ympäristösitoumusta ei voi muuttaa uuden asetuksen (EY) N:o 1257/1999 mukaiseksi uudeksi sitoumukseksi. Asetuksen (ETY) N:o 2078/92 soveltamista koskevista yksityiskohtaisista säännöistä annetun komisssion asetuksen (EY) N:o 746/96(4), sellaisena kuin se on muutettuna asetuksella (EY) N:o 435/97(5), 13 artiklan mukaan sitoumuksen muuttaminen toiseksi sitoumukseksi on sallittua vain viisivuotisen sitoumuskauden aikana. (2) Vaikuttaa tarpeelliselta antaa jäsenvaltioille lupa sallia vanhan lainsäädännön perusteella tehtyjen sitoumusten muuttaminen uusiksi viiden tai useamman vuoden sitoumuksiksi asetuksen (EY) N:o 1257/1999 mukaisesti uusien ohjelmien täytäntöönpanon parantamiseksi maatalouden ympäristötoimenpiteiden osalta, edellyttäen että uuteen sitoumukseen sisältyy ilmeisiä etuja ympäristön kannalta. (3) Tässä asetuksessa säädetyt toimenpiteet ovat maatalouden rakenteiden ja maaseudun kehittämisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään komission asetuksen (EY) N:o 2603/1999(6) 3 artiklan loppuun alakohta seuraavasti: "4. Ennen asetuksen (ETY) N:o 2078/92 mukaisesti tehdyn sitoumuksen sitoumuskauden päättymistä jäsenvaltiot voivat antaa luvan muuttaa kyseinen sitoumus uudeksi viiden tai useamman vuoden sitoumukseksi asetuksen (EY) N:o 1257/1999 mukaisesti, edellyttäen että a) tällaiseen vaihtoon sisältyy ilmeisiä etuja ympäristön kannalta; ja b) voimassa olevaa sitoumusta vahvistetaan merkittävästi." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 80. (2) EYVL L 215, 30.7.1992, s. 91. (3) EYVL L 288, 1.12.1995, s. 35. (4) EYVL L 102, 25.4.1996, s. 19. (5) EYVL L 67, 7.3.1997, s. 2. (6) EYVL L 316, 10.12.1999, s. 26.